paragraph_text: Vinište je smješteno na lijevoj obali rijeke Bosne i udaljeno je od općinskog središta u Žepču sedam kilometara, a od Zavidovića udaljeno je šest kilometara. Kroz naselje prolazi lokalna asfaltirana cesta koja povezuje Vinište s naseljima Žepče i Zavidovići. Kroz naselje prolazi i željeznička pruga. Naselje posjeduje četverogodišnju osnovnu školu koja je u sastavu Osnovne škole Žepče.